28/08/2009 | Administración LocalMunicipal
Bergondo
Normativa

ANUNCIO Unha vez que estivo exposto ó público o acordo provisional que adoptou o Pleno na sesión que tivo lugar o día 28 de maio de 2009, de aprobación da Ordenanza fiscal reguladora da taxa por prestación de servizos de emerxencia e outros análogos, sen que se presentasen reclamacións, o acordo de aprobación provisional enténdese definitivamente aprobado, polo que se publica integramente a Ordenanza para os efectos establecidos no artigo 17.4 do Real decreto lexislativo 2/2004, de 5 de marzo, mediante o que se aproba o texto refundido da lei reguladora das faceandas locais: “ORDENANZA FISCAL REGULADORA DA TAXA POR PRESTACIÓN DE SERVIZOS DE EMERXENCIAS E O UTROS ANÁLOGOS Artigo 1º.- Fundamento e natureza En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 ao 19 e 20.4 k) do Real decreto lexislativo 2/2004, do 5 de marzo, regulador das facendas locais, este Concello estabelece a “taxa por prestación do servizos de emerxencias e outros análogos“, que se rexerá pola presente ordenanza fiscal, cuxas normas atenden ao previsto no artigo 57 do devandito Real decreto lexislativo 2/2004. Artigo 2°- Feito impoñible 1.- Constitúe o feíto impoñíble da taxa, a prestación dos servizos nos casos de alarmas derivadas de incendios, accidentes de tráfico, afundimentos totais ou parciais de edificios ou instalacións, ruinas, derrubas, inundacións, salvamentos, corte de silvas e outros análogos, ben sexa por solicitude de particulares interesados, ou ben sexa de oficio por razóns de seguridade, sempre que a prestación do devandito servizo redunde en beneficio do suxeito pasivo.2.- Non estará suxeito a esta taxa o servizo de prevención xeral de incendios, nin os servizos que se presten en beneficio da xeneralidade ou dunha parte considerable da poboación do Municipio ou en casos de calamidade ou catástrofe pública oficialmente declarada pola Corporación.3.- Non estarán suxeitas a esta taxa, as caídas dos medios do Servizo que non cheguen a utilizarse, sempre e cando non fosen requiridos polo suxeito pasivo. Artigo 3°.- Suxeito pasivo 1.- Son suxeitos pasivos contribuíntes, as persoas físicas ou xurídicas e as entidades a que se refire o artigo 35.4 da Lei xeral tributaria, os usuarios dos bens e terreos sinistrados que fosen obxecto da prestación do servizo, entendendo por tales, segundo os casos, os propietarios, usufrutuarios, inquilinos e arrendatarios dos devanditos bens e terreos obxecto da actuación.2.- Cando se trate da prestación de servizos de salvamento e outros análogos, será suxeito pasivo contribuínte a persoa física ou xurídica e as entidades do artigo 35.4 da Lei xeral tributaria que os solicitase ou en cuxo interese redunde a prestación realizada.3.- Terá a condición de substituto do contribuínte, no caso de prestación do servizo de extinción de incendios, accidentes de tráfico, prevención de ruinas, construcións e derrubas, salvamentos e, en xeral, de protección de persoas e bens, as entidades ou sociedades aseguradoras do risco. Artigo 4°.- Responsables Responderán solidaria e subsidiariamente das obrigas tributarias do suxeito pasivo, as persoas fisicas ou xurídicas a que se refiren os artigos 41, 42 e 43 da Lei xeral tributaria. Artigo 5º.-Exencións subxectivas Gozarán de exención subxectiva aqueles contribuíntes que obteñan ingresos anuais inferiores aos que correspondan ao salario mínimo interprofesional, previo informe dos servizos sociais municipais. Artigo 6º.- Cota tributaria 1.- A cota tributaria determinarase en función do número de efectivos, tanto persoais como materiais que se empreguen na prestación do servizo, o tempo investido neste e o percorrido efectuado polos vehículos que actúen.2.- Para tal efecto aplicarase a seguinte tarifa: 3.- A cota tributaria total será a suma das correspondentes aos epígrafes da tarifa, tendo en conta que: Para os efectos do disposto no epígrafe 1°, 2° e 3° do apartado anterior, o tempo investido na prestación do servizo computarase dende a saída ata o regreso á base. Artigo 7º.- Devengo Devéngase a taxa e nace a obriga de contribuír cando saia da base a dotación correspondente, momento no que se inicia para todos os efectos, a prestación do servizo. Artigo 8°- Réxime de liquidación e ingreso 1.- 0 Servizo Municipal de Protección Civil e Emerxencias efectuará o parte de cada unha das súas actuacións expoñendo as circunstancias que en cada caso concorran e especialmente aquelas que, de conformidade co disposto no artigo 2, poden dar lugar a inesixencia da taxa.2.- 0 coordinador do servizo remitiralles aos servizos tributarios deste Concello, dentro dos quince días seguintes á prestación de calquera servizo suxeito a tributación, a relación detallada de todas as circunstancias necesarias para practicar a liquidación que corresponda, que será notificada para ingreso directo na forma e prazos sinalados polo Regulamento xeral de recadación. Artigo 9°.- Infraccións e sancións tributarias En todo o relativo á cualificación de infraccións tributarias, así como das sancións que a estas lles correspondan en cada caso, estarase ao disposto nos artigos 183 e seguintes da Lei xeral tributaria. DISPOSICIÓN ADICIONAL 1.- A prestación dos servizos a que se refire a presente ordenanza, fóra do termo municipal, só se levará a cabo logo da solicitude expresa do alcalde ou concelleiro delegado do respectivo municipio e mediante a autorización específica do alcalde ou concelleiro delegado desta Corporación.2.- Neste caso, será suxeito pasivo o contribuínte, na súa calidade de beneficiario do servizo prestado e solicitante deste o Concello en cuestión. DISPOSICIÓN FINAL A presente ordenanza fiscal, foi aprobada polo Pleno da corporación na sesión que tivo lugar o día 28 de maio de 2009 e entrará en vigor ó día seguinte ó da súa publicación definitiva no Boletín Oficial da Provincia.” Faise constar igualmente que contra o acto de aprobación definitiva, que pon fin á vía administrativa, os interesados poderán interpoñe-lo recurso contencioso-administrativo ante o Xulgado do Contencioso-Administrativo que é o competente por razón do territorio, no prazo de dous meses que contan a partir do día seguinte ó da publicación deste acordo no Boletín Oficial da Provincia (segundo o artigo 46.1 da Lei 29/98 de 13 de xullo, lei da xurisdicción contencioso-administrativa). Bergondo, 4 de agosto de 2009 A alcaldesa Asdo.: Alejandra Pérez Máquez